માનવમિત્ર, ગાંધીનગર : માનવમિત્ર દ્વારા તા. ૨૩-૪- ૨૦૧૮ના રોજ શહેરના આંતરીક, મુખ્ય માર્ગો પર કોરોડોનો ભ્રષ્ટાચારના સમાચાર પ્રસિદ્ધ થયેલ જેમાં નગરજનો દ્વારા પણ આ બાબતે સારો આવકાર મળવા પામ્યો હતો. ત્યારે પ્રજાના પૈસા અને સરકારે ફાળવેલા વિકાસના નાંણા જે પાટનગર યોજનાને ત્રણ તબક્કે આપતા હતા તેમાંથી બે વર્ષ બાદ ટેન્ડરીંગ કરીને કોન્ટ્રાક્ટરોને કામની વહેંચણી કરવામાં આવી હતી. ત્યારે પાટનગરના યોજના વિભાગોને કોન્ટ્રાક્ટરોને કામની પ્રક્રિયા, ટેન્ડરીંગ તથા જે હુકમની નકલ આપી હતી તેમાં શરતો પણ મુકવામાં આવી હતી ત્યારે હુકમની અને જે શરતો હતી તેમાં કોઈ જ કોન્ટ્રાક્ટરો પાલન કર્યું નથી. ત્યારે રોડ, રસ્તા મુખ્ય માર્ગો ઉપર કપચી નાખ્યા બાદ ડામર પાથરવામાં પણ ભ્રષ્ટાચારનો લુણો લાગ્યો હોય તેમ આજે ડામર તો દૂર રહ્યો પણ કપચી પણ નીકળી જવા લાગી છે. ત્યારે પા.યો.વિભાગના કયાં અધિકારી સર્ટીફીકેટ યોગ્ય કામનું આપ્યું છે તે હાલ યથાર્થ પ્રશ્ન ઉભો થયો હોઈ જે લોકોમાં ચર્ચાનો વિષય બન્યો છે.